Бэз 'Вера Харужая'

Бэз 'Вера Харужая' (Syringa 'Vera Khoruzhaya') — сорт роду .

Выкарыстоўваецца як дэкаратыўны лістападны куст з пышнымі кветкамі.

 Гісторыя 
Гэты сорт з’яўляецца вынікам працы арыгінатараў з Беларусі М. У. Смольскага і В. Ф. БібікавайВера Хоружая (Vera Khoruzhaya) . Атрыманы ў выніку скрыжавання сартоў Рэамюр і Абель Шатанэ у 1964 годзе і названы ў гонар Веры Харужай, падпольшчыцы часоў Вялікай Айчыннай Вайне, якая загінула ў 1942 годзе.

Аўтэнтычная расліна захоўваецца ў сірынгарыі Цэнтральнага батанічнага саду Беларусі пры Нацыянальнай Акадэміі Навук.

 Батанічнае апісанне 

Кусты гэтага сорта сярэднерослыя, разгалістыя. Лісце сэрцападобнае, сярэднезялёнае.

Бэз 'Вера Харужая' ставіцца да V-й каляровай групы — ружаватыя бэзы. Падоўжаныя бутончыкі маюць яркую бэзавую афарбоўку. Пры распусканні кветка становіцца бэзава-ружовай, а па цэнтральнай жылцы кожнага пялёстка расцякаюцца блакітныя цені. Самі пялёсткі бліскучыя, падоўжаныя, адгінаюцца вонкі, нагадваючы кветкі гіяцынту. Дыяметр кветак можа дасягаць 30 міліметраў.

Кветкі сабраны ў суквецці-мяцёлкі ў форме пышных пірамід шырынёй да 19 сантыметраў, яны маюць доўгія адгалінаванні, месцамі перарываюцца, з-за чаго глядзяцца асабліва ажурна. Вышыня суквеццяў да 35 сантыметраў.

Распускаецца штогод у сярэдзіне сезону цвіцення бэзу і багата цвіце да 20 дзён.

Водар сорта 'Вера Харужая' вельмі далікатны і прыемны.

 Выкарыстанне 

Добры для салітэрных пасадак, таксама рэкамендуецца ў групе.

 Літаратура 
 Н. В. Смольский, В. Ф. Бибикова. Сорта сирени селекции ЦБС АН БССР // Интродукция растений и охрана природы. — Минск: Наука и техника. — 1969 — С.93-106.

 Спасылкі 
 Гісторыя і апісанне сорта 
 . в поддержку проекта «Сирень Победы». Сорт «Вера Хоружая» 
 Проект «Сирень Победы!»  

Катэгорыя:Дэкаратыўныя кусты
Катэгорыя:Сарты раслін
Катэгорыя:Маслінавыя